Diari Oficial de la Generalitat Valenciana


Sumari del DOGV 6030, del 08-06-2009 (2009/6499)

RESOLUCIÓ de 5 de maig de 2009, de la presidenta de l'Institut Valencià de l'Audiovisual Ricardo Muñoz Suay (IVAC), per la qual es deixen sense efecte les beques per a l'ampliació i perfeccionament d'estudis audiovisuals per al 2008 de les persones beneficiàries que no han complit les seues obligacions.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6030

Data del DOGV
:   08-06-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/6499


Data del document
:   05-05-2009

Organisme emissor
:   Institut Valencià de L'Audiovisual i de la Cinematografia Ricardo Muñoz Suay

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 5 de maig de 2009, de la presidenta de l'Institut Valencià de l'Audiovisual Ricardo Muñoz Suay (IVAC), per la qual es deixen sense efecte les beques per a l'ampliació i perfeccionament d'estudis audiovisuals per al 2008 de les persones beneficiàries que no han complit les seues obligacions. [2009/6499]  
Antecedents de fet  
Primer  
Per la Resolució de 25 de març de 2008, de la presidenta de l'Institut Valencià de Cinematografia Ricardo Muñoz Suay, es convoca un concurs públic per a la concessió de beques per a l'ampliació i perfeccionament d'estudis audiovisuals.  
Segon  
L'objectiu d'estes ajudes és afavorir la formació i el perfeccionament de professionals en el camp audiovisual a la Comunitat Valenciana. L'import destinat a estes ajudes és un màxim de 15.000 €.  
Tercer  
D'acord amb la base cinquena de la resolució de convocatòria, el vicepresident de l'IVAC va resoldre el nomenament dels membres de la comissió avaluadora per a la valoració de les sol·licituds presentades.   
Quart  
La comissió avaluadora per a la concessió de beques per a l'ampliació i perfeccionament d'estudis audiovisuals es va reunir a la seu de l'IVAC (plaça de l'Ajuntament, 17, València) el 8 d'octubre de 2008. Per a la valoració de les sol·licituds la comissió va aplicar els criteris establits en la base cinquena de la resolució de convocatòria, que són els següents:   
a) Currículum acadèmic i professional de la persona sol·licitant. (Fins a un màxim de 4 punts).  
b) Valoració del curs per al qual se sol·licita l'ajuda i de l'escola on es vol realitzar el curs de formació. (Fins a un màxim de 6 punts).  
Cinqué  
Vist l'informe de la comissió avaluadora sobre les sol·licituds presentades i la proposta del vicepresident de l'IVAC, d'acord amb les bases de la convocatòria, l'adjudicació de les beques es va resoldre el 10 de novembre de 2008 (DOCV 5914, de 16 de desembre de 2008).  
Sisé  
D'acord amb la base 8 de la resolució de convocatòria no havien complit les seues obligacions les persones beneficiàries següents:   
Nom: Bárbara. Cognoms: Atienza Gómez. DNI: 41235041N. Curs: AD/UPM/Line Producer. Escola: Maine Media Workshops (Rockport, Maine, EUA). Import de la beca: 560 €.  
Nom: Ana. Cognoms: Martínez Sánchez. DNI: 95178585Q. Curs: After Effects CS3. Escola: Masformación. Import de la beca: 260 €  
Fonaments de dret  
Primer  
La presidenta de l'IVAC és l'òrgan competent per a resoldre en virtut de la resolució de convocatòria.  
En conseqüència, a la vista de l'informe de l'Institut Valencià de Cinematografia i acceptant la proposta del vicepresident de l'IVAC, d'acord amb les bases de la convocatòria, resolc:  
De conformitat amb la base 8 de la resolució de convocatòria, deixar sense efecte, per no haver complit les obligacions establides, les ajudes concedides a:  
Nom: Bárbara. Cognoms: Atienza Gómez. DNI: 59527153E. Curs: AD/UPM/Line Producer. Escola: Maine Media Workshops (Rockport, Maine, EUA). Import de la beca: 560 €.  
Nom: Ana. Cognoms: Martínez Sánchez. DNI: 42779312T. Curs: After Effects CS3. Escola: Masformación. Import de la beca: 260 €.  
D'acord amb el que disposen els articles 107, 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, reguladora de la Jurisdicció Contenciosa Administrativa, contra el present acte, que posa fi a la via administrativa, es pot presentar potestativament recurs de reposició o directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició ha d'interposar-se davant de la presidenta de l'Institut Valencià de l'Audiovisual Ricardo Muñoz Suay en el termini d'un mes a comptar des de l'endemà de la publicació de la present resolució.  
b) El recurs contenciós administratiu ha de presentar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació de la present resolució.  
València, 5 de maig de 2009.- La presidenta de l'Institut Valencià de l'Audiovisual Ricardo Muñoz Suay: Trinidad María Miró Mira.